

IGNALINOS RAJONO VIDIŠKIŲ GIMNAZIJA

**Daiktavardžių planetoje**

Lietuvių kalba

4 klasėje

Parengė pradinių klasių

mokytoja metodininkė

Ilona Pakalkienė

2025

Vidiškės

|  |  |
| --- | --- |
| **Mokykla** | Ignalinos r. Vidiškių gimnazija |
| **Klasė, dalykas** | 4 klasė. Lietuvių kalba |
| **Pasiekimai iš bendrųjų programų** | Atpažįsta kalbos dalis (daiktavardį, būdvardį, veiksmažodį, skaitvardį), nurodo jų reikšmę, vartojimo galimybes (D2.1.1).  Apibūdina daiktavardžio gramatines ypatybes (giminę, skaičių) (D2.1.2) |
| **Ugdomos kompetencijos** | Pažinimo kompetencija, komunikavimo kompetencija, skaitmeninė kompetencija, kūrybiškumo kompetencija, kultūrinė kompetencija |
| **Pamokos tema** | Daiktavardžių planetoje |
| **Pamokos tikslas** | Gilinti mokinių morfologines žinias apie kalbos dalis - daiktavardį. |
| **Uždaviniai** | Mokiniai atpažins daiktavardžius sakiniuose, išskirs juos iš kitų kalbos dalių, nusakys giminę ir skaičių. |
| **Metodai ir būdai** | Darbas grupėje, poroje, savarankiškas darbas, darbas su mobiliaisiais telefonais, vizualiojo mąstymo strategijos taikymas. |
| **Priemonės** | Užduočių lapai. Kompiuteris, mobilūs telefonai. |
| **Ištekliai internete** | <https://collections.louvre.fr/ark:/53355/cl010059560>  Le Gobelet  d'argent (Sidabrinė taurė) |

**Pamokos planas**

|  |  |  |
| --- | --- | --- |
| **Mokymo ir mokymosi eiga** | **Veikla** | **Priemonės**  **(pastabos)** |
| SUŽADINIMAS  Užduotis, taikant vizualinio mąstymo strategiją | **Užduotis „Vaizdų paslaptys“**  Demonstruojamas Jeano Siméono Chardino paveikslas (natiurmortas).  „Sidabrinė taurė“ (su natiurmorto sąvoka mokiniai yra susipažinę per dailės pamokas, patys yra juos kūrę).  Aptariamas paveikslas pagal vizualinio mąstymo strategijos klausius: Kas vyksta? Ką matai? Kodėl taip sakai?  Pereinama prie daiktų sąvokos. Mokinių prašoma išvardinti paveiksle pavaizduotus daiktus. Prisimenama „daiktavardžio“ sąvoka. Mokinių prašoma pasakyti, ar šie daiktai yra vyriškos ar moteriškos giminės – prisimenamos daiktavardžio giminės. Aiškinamasi, ar daiktų yra po vieną ar daug – prisimenama skaičiaus sąvoka.  Skelbiamas ir aptariamos pamokos uždavinys. | Naudoti šaltiniai  <https://collections.louvre.fr/ark:/53355/cl010059560>  Le Gobelet  d'argent (Sidabrinė taurė) |
| PAMOKOS EIGA | **Grupinis darbas „Gramatikos sode“**  Mokiniai susiskirsto į grupes, gauna didelį medžio piešinį ir medžio lapus.  „Lapų“ kortelėse parašyti įvairūs žodžiai (daiktavardžiai, veiksmažodžiai, būdvardžiai). Mokiniai turi klijuoti ant medžio lapus tik su daiktavardžiais.  Mokiniai pristato atliktus darbus.  **Savarankiškas darbas „Daiktavardžių seklys“**  Dirbama „Užrašų sąsiuvinyje“: ieškoma daiktavardžių, nustatoma jų giminė, skaičius, linksnis. | Žodžiai karpymui ir nuotrauka (1priedas) |
| APIBENDRINIMAS | **Užduotis „Sugauk daiktavardį“**  Mokytojas sako žodžius (pvz., katė, bėga, gražus, medis, skaityti). Mokiniai turi ploti rankomis tik tada, kai išgirsta daiktavardį. |  |
| ĮSIVERTINIMAS IR REFLEKSIJA | **Įsivertinimas ir refleksija „Pažįstu daiktavardį“**  Darbas „Mentimeter“ – interaktyvioje internetinėje platformoje.  Mokiniai, naudodamiesi kompiuteriais savarankiškai ar su draugais užrašo daiktavardžius (kuria daiktavardžių debesį). Taip įsivertinamas daiktavardžio pažinimas ir vartojimas.  Pamokos pabaigoje mokiniai įsivertina savo mokymosi sėkmę pagal „Šviesoforo“ principą, pasirinkdami vieną iš teiginių: „Man sekėsi puikiai“ (žalia), „Man sekėsi vidutiniškai“ (geltona), „Man reikėjo pagalbos“ (raudona). | https://www.mentimeter.com  Įsivertinimas (2 priedas) |